CELEX: 32013R1228
Language: el
Date: 2013-11-28 00:00:00
Title: Εκτελεστικός κανονισμός (ΕΕ) αριθ. 1228/2013 της Επιτροπής, της 28ης Νοεμβρίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

3.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1228/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Η Επιτροπή Τελωνειακού Κώδικα δεν εξέδωσε γνώμη εντός της προθεσμίας που καθόρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Το είδος είναι ορθογώνιο κουτί από συμπαγές χαρτόνι με εξωτερική επιφάνεια επικαλυμμένη με φύλλο πλαστικών υλών το οποίο δεν υπερβαίνει το ήμισυ του συνολικού πάχους.
                  Το κουτί είναι κατασκευασμένο σαν μια συρταροθήκη με ένα μόνο συρτάρι το οποίο σύρεται έξω από το κουτί και είναι σχεδιασμένο κατά τρόπο που να εμφανίζεται η φιάλη όταν το κουτί είναι ανοιχτό.
                  Το συρτάρι προορίζεται για την τοποθέτηση σ’ αυτό φιάλης οίνου συγκεκριμένων διαστάσεων. Η μία πλευρά του εσωτερικού τοιχώματος φέρει κυκλική προεξοχή και στην απέναντι πλευρά είναι στερεωμένη διάταξη σχήματος δακτυλίου. Η διάταξη σχήματος δακτυλίου έχει σχεδιαστεί για να περικλείει την κορυφή φιάλης και η κυκλική προεξοχή για να προσαρμόζεται στο κοίλο τμήμα του πυθμένα μιας φιάλης.
                  Επιπλέον, μέσα στο συρτάρι είναι στερεωμένη, στο πλευρικό τοίχωμα, μια χάρτινη θήκη στην οποία τοποθετείται ένα φυλλάδιο. (1)
                  
               
               
                  4202 92 19
               
               
                  Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, από τη Σημείωση 2 η) του Κεφαλαίου 48 και από το κείμενο των κωδικών ΣΟ 4202, 4202 92 και 4202 92 19.
                  Η κατάταξη στην κλάση 4819 ως κουτί από χαρτόνι αποκλείεται, δεδομένου ότι το είδος δεν είναι απλώς ένα απλό κουτί από χαρτόνι της εν λόγω κλάσης αλλά, λόγω του σχεδιασμού του, της σταθερότητάς του, των φύλλων πλαστικών υλών και της εσωτερικής δομής υποδοχής φιάλης συγκεκριμένων διαστάσεων, είναι αναγνωρίσιμο ως κουτί για φιαλίδια από χαρτόνι με επικάλυψη πλαστικών υλών, το οποίο καλύπτεται από το δεύτερο μέρος του κειμένου της κλάσης 4202.
                  Κατά συνέπεια, το είδος πρέπει να καταταχθεί στον κωδικό ΣΟ 4202 92 19 ως «κουτί για φιαλίδια».
               
            
         
      
         (1)  Η φωτογραφία έχει καθαρά ενημερωτικό χαρακτήρα.